Vážené p. starostky,

vážený p. primátor,

vážení p. starostovia.

**Žiadame Vás, aby ste oslovili občanov vo vašej obci (meste), ktorí majú záujem a sú ochotní ubytovať odídencov z Ukrajiny vo svojich domácnostiach, alebo organizácie, ktoré prevádzkujú ubytovacie zariadenia, aby Vám takýto záujem nahlásili, spolu s kontaktmi na seba a lôžkovou kapacitou v domácnosti / ubytovacom zariadení.**

**Ak už niektoré domácnosti / organizácie poskytujú takéto ubytovanie odídencom z Ukrajiny, žiadame Vás o ich nahlásenie, kde sa nachádzajú, od kedy si ubytovaní a v akom počte,**

**a to na e-mail OKR OÚ Senec:** **okr.sc@minv.sk** **.**

Bližšie informácie akú konkrétnu evidenciu treba viesť , aké údaje bude treba evidovať a na aké príspevky bude mať nárok odídenec či osoba, ktorá ich u seba ubytuje v najbližších dňoch schváli vláda SR v zmysle „*čl. II zákona NR SR č. 55/2022 Z. z. zo dňa 25.februára 2022 o niektorých opatreniach v súvislosti so situáciou na Ukrajine“.*

Zároveň v prílohe e-mailu zasielame vzor potvrdenia o udelení / predĺžení tolerovaného pobytu na území Slovenskej republiky, na základe ktorého budú mať odídenci z Ukrajiny nárok na poskytnutie štatútu dočasného útočiska.

 Zároveň Vás informujeme že situáciu na hraniciach koordinuje nadrezortná pracovná skupina ústredného krízového štábu <https://www.minv.sk/?tlacove-spravy&sprava=situaciu-na-hraniciach-koordinuje-nadrezortna-pracovna-skupina-ustredneho-krizoveho-stabu>.

Pre Bratislavský samosprávny kraj je zriadené Informačné stredisko civilnej ochrany, ktoré zároveň zastrešuje aj okres Senec, kontakt:

**Miesto činnosti: Okresný úrad Bratislava,** Tomášikova 46, 832 05 Bratislava

Telefón: **09610 46 300    Mobil: +421 903 464 111** Email: okr.ba@minv.sk

***Na tomto čísle sa bude nahlasovať a evidovať ubytovanie pre všetkých utečencov v Bratislavskom kraji.***

Bližšie informácie:

* Na oficiálne stránke Ministerstva vnútra SR: <https://www.minv.sk/?tlacove-spravy&sprava=pomoc-ukrajine>
* Na oficiálne stránke verejnej správy SR s informáciami pre Ukrajincov prichádzajúcich na Slovensko <https://ua.gov.sk/>